**Témy dizertačných prác pre AR 2024/2025**

|  |  |
| --- | --- |
| **Študijný odbor:** | 1217 Vedy o Zemi |
| **Študijný program:** | Pôdna ekofyziológia |
| **Pracovisko:** | Ústav krajinnej ekológie SAV, v. v. i., Bratislava a NitraKatedra pedológie, PRIF UK v Bratislave |

|  |  |
| --- | --- |
| **Téma: 1** | **Vplyv odvodnenia rašelinísk na vybrané vegetačné a pôdne vlastnosti na Záhorskej nížine** |
| **The influence of peatland drainage on selected vegetation and soil properties on the Záhorská nížina lowland** |
| **Školiteľ:** | Mgr. Jozef Kollár, PhD. |
| **Konzultant:** | **-** |
| **Forma štúdia:** | denná / externá |
| **Anotácia:** | Rozsiahle plochy mokradí vrátane rašelinísk boli na Slovensku odvodnené, a to najmä v období socializmu. Zmenou vodného režimu sa zmenili pôdne procesy a vlastnosti, čo viedlo k spusteniu sekundárnej regresívnej sukcesie a následným vegetačným zmenám. Práca bude zameraná na skúmanie tohto fenoménu na vybraných plochách Záhorskej nížiny. Získané výsledky majú potenciál prispieť k úspešnej realizácii revitalizačných opatrení, ktoré v území prebiehajú a ktoré sa v budúcnosti plánujú. |

|  |  |
| --- | --- |
| **Téma: 2** | **Vývoj pôdnych vlastností a vegetácie na bývalej poľnohospodárskej pôde s rôznou históriou a v rôznych prírodných podmienkach** |
| **Development of soil properties and vegetation on former agricultural land with different histories and natural conditions** |
| **Školiteľ:** | Mgr. Jozef Kollár, PhD. |
| **Konzultant:** |  |
| **Forma štúdia:** | denná |
| **Anotácia:** | Počas posledných storočí sa udialo viacero významných socio-ekonomických zmien a iných významných udalostí, ktoré sa odrazili aj poľnohospodárstve. Dôležitou súčasťou zmien v tomto sektore bolo opúšťanie poľnohospodárskej pôdy resp. zmena jej využívania. V súčasnosti preto pokrýva bývalá poľnohospodárska pôda (orná pôda, vinohrady, sady, pasienky a pod.) nezanedbateľnú časť Slovenska. Zmenou využívania sa spustili vývojové procesy, ktoré majú zásadný vplyv na vlastnosti príslušných ekosystémov. V rámci predloženej témy sa štúdium bude zameriavať na štúdium vývoja pôdnych vlastností a vegetácie v rôznych regiónoch Slovenska, ktoré sa líšia prírodnými podmienkami a históriou. Konkrétne študované vlastnosti a územie sa spresnia po dohode so študentom a v závislosti od aktuálnych aktivít a potrieb pracoviska. |